Paulino Alcántara

Si Paulino Alcántara Riestrá (7 Oktobre 1896 – 13 Pebrero 1964) iyo an sarong Filipino asin Espanyol na propesyonal na parakawat nin football asin manager, asin doktor na nagkawat bilang sarong forward. Ginugol niya an kadaklan kan saiyang karera sa FC Barcelona, asin rinepresentar niya an Catalonia, an Filipinas asin Espanya sa internasyonal.

Ginibo ni Alcántara an saiyang enot na pag-atubang sa publiko para sa Barcelona sa edad na 15, asin nagdadanay na pinakaaking parakawat na nagkawat o nakaiskor para sa klab. Nakaiskor siya nin 395 goals sa 399 matches, sarong club record na nagdanay nin 87 na taon. Nanggana man siya nin kabilogan na 19 na tropeo kabali an 10 Catalan na mga liga, 5 Copa del Rey, 2 Pyrenees Cup asin 2 titulo kan ligang kampeonato kan Filipinas durante kan saiyang 15 taon na karera. Pagkatapos na magretiro bilang parakawat kaidtong 1927 sa edad na 31, nagin siyang sarong doktor asin nagin sarong prominenteng pigura sa politika kan Espanya durante kaidtong dekada 1930, nagin myembro nin pasistang grupo politikal, mantang nagseserbi bilang soldados militar asin sarong doktor. Nagserbi man si Alcántara bilang club director kan Barcelona sa pag-ultanan kan 1931 asin 1934. Kaidtong 1951, nagin coach si Alcántara asin nagmanehar para sa Espanya para sa tulong karawat.

Kaidtong 2007, opisyal siyang minidbid kan FIFA bilang saro sa pinakamaurag na football strikers sa ika-20 na siglo asin sa kasaysayan kan football, asin an pinakamaurag na futbolistang Asyano sa gabos na panahon.

Toltolan